http___www.teatar.hr_152020_monty-pythons-spamalot__2.xml
1.1 2.1 2.2 2.3 2.4 2.5
'Monty Python's Spamalot' Adapted from the 1975 film "Monty Python and the Holy Grail," "Monty Python's Spamalot" parodies the legend of King Arthur's quest to find the Holy Grail. While in both productions King Arthur travels the land to recruit his Knights of the Round Table and battles the Black Knight, there are various differences between the movie and the musical. "Spamalot" ran on Broadway from 2005-09 and grossed over $168 million. It won three of its 15 Tony Award nominations, including musical. Ken Hively / Los Angeles Times
1.1 2.1 3.1 3.2 4.1 5.1 6.1 6.2 6.3 7.1 8.1 8.2 8.3 9.1 10.1 11.1 11.2 12.1 12.2 13.1 14.1 15.1 16.1
Monty Python’s Spamalot Priča o Kralju Arturu i Vitezovima okruglog stola u potrazi sa Svetim gralom, koja se u klasičnom Monty Python stilu reklamira kao predstva ‘s vitezovima bez nogu, mušarcima u tajicama (s nogama) i ubojitim zečevima’. Danas je već pitanje opće kulture znati da se iza imena Monthy Python krije grupa britanskih komičara koji su serijalom Monty Python's Flying Circus emitiranim na BBC u razdoblju od 1969. do 1974. promijenili podjednako povijest televizije kao i komedije. Odonda do danas pridjev pajtonovski iliti Pythonesque ušao je u riječnike, a veselo se humoristično društvo nakon realizacije pozamašnog opusa rastalo, pa onda najavilo veliki come-back za srpanj 2014., a za koji su ulaznice prodali u samo 43,5 sekundi! Graham Chapman, John Cleese, Terry Gilliam, Eric Idle, Terry Jones, i Michael Palin donijeli su nam invaziju pudinga, ministarstvo suludog hodanja i svu silu drugih čudesa, a 1975. snimili su nakon cjelovečernje kompilacije svojih skečeva And Now for Something Completely Different i svoj prvi 'pravi' cjelovečernji fim - Monty Python and the Holy Grail i to za 229,575 funti, da bi od njega na koncu uprihodili čak 80,371,739 istih! Gotovo 30 godina kasnije, jedan od originalnih Pythonovaca, Eric Idle osmislio je mjuzikl inspiriran filmom, a isti je pod naslovom Monthy Pythons Spamalot premijerno izveden u Chicagu 21. prosinca 2004. godine. ‘Oduvijek sam bio uvjeren da bi ‘Gral’ mogao biti odličan materijal za mjuzikl’, izjavio je Idle za Playbill 2005. ‘Snimili smo par skladbi i poslali ih ostalim Pythonima. Njima se sve to svidjelo i dali su nam zeleno svjetlo’. Sam naslov, objasnio je Idle, dolazi iz filma, točnije iz replike: "we eat ham, and jam and Spam a lot." Mjuzikl se oglašavao kao ‘s ljubavlju pokraden iz filma ‘Monty Python and the Holy Grail‘, a režirao ga je kazališno-filmski veteran Mike Nichols (‘Closer’, ‘The Graduate’, ‘Angels in America’…). U povećem ansamblu igrali su između inih David Hyde Pierce (‘Fraiser’), Tim Curry (‘Rocky Horror Picture Show’) i Hank Azaria (‘The Simpsons’), a originalna je postava od 14 nominacije osvojila tri Tony nagrade uključujući i onu za najbolji novi mjuzikl. Na Broadwayu je izvedena više od 1,500 puta, vidjelo ju je više od 2 milijuna ljudi i uprihodila je preko 175 milijuna dolara! ‘Spamalot’ je priča o Kralju Arturu i Vitezovima okruglog stola u potrazi sa Svetim gralom, no u klasičnom Monty Python stilu reklamira se kao predstva ‘s vitezovima bez nogu, mušarcima u tajicama (s nogama) i ubojitim zečevima’. Glazba za mjuzikl uključuje tri skladbe iz filma (‘Brave Sir Robin’, ‘He’s Going to Tell’ i ‘Knights of the Round Table’) te niz potpuno novih pjesama koje su zajedno skladali sam Idle i John Du Prez, autor glazbe za film ‘Riba zvana Vanda’. Očekivano, brodvejsku pomamu za ovim mjuziklom sljedile su i brojne druge scene diljem svijeta, pa nema gdje Spamalot nije postavljan, a njegova hrvatska premijera prvi je put najavljena još 2010. godine, u zagrebačkoj Komediji koja je za to dobila i sredstva iz programa Javnih potreba ukulturi. Predstava se na koncu nije dogodila, navodno, zbog nedostatka sredstava. No tri godine kasnije isto je kazalište i opet - navodno - od nepoznatog i još anonimnog (!) dobročinitelja dobilo donaciju od 200.000 kn kojima su plaćena autorska prava, pa se konačno u lipnju krenulo u produkciju. Usljedio je prilično trnovit put do premijere koja tri puta otkazivana, skandaloznim je putem iz autorske ekipe otpuštena i koreografkinja Larisa Lipovac Navojec, o čemu smo vam detaljno pisali ovdje, no ako već s njom nije, Komedija je ugovor potpisala s nositeljim autorskih prava za predstavu pa se premijera ipak morala zbiti. Kakva je, provjeriti možete na Kaptolu u režiji Igora Mešina, koji je sebi uz to namijenio i glavnu ulogu u predstavi (!), te koreografiji debitanta u ovako velikim proijektima - Bojana Valentića.naziv izvornika: Monty Python’s Spamalot vrsta predstave: mjuzikl produkcija: Komedija datum premijere: 14.12. 2013